**Prezentācijas**

 **“Karjeras iespējas Valsts ugunsdzēsības un glābšanas dienestā”**

**slaidu piezīmes**

**(8. – 12. klašu skolēniem)**

Prezentācija paredzēta 8.–12.klašu skolēniem un tā sniedz ieskatu Valsts ugunsdzēsības un glābšanas dienesta (VUGD) darbības jomās un profesijās, kā arī sniedz informāciju par prasībām un priekšrocībām, iestājoties dienestā VUGD, un izglītības iespējām.

**1.slaids. Titullapa**

Prezentācijas mērķis ir iepazīstināt 8.-12.klašu skolēnus, izglītības iestāžu karjeras atbalsta speciālistus un skolotājus ar VUGD sniegtajām karjeras un izglītības iespējām.

**2.slaids. Valsts ugunsdzēsības un glābšanas dienesta darbības jomas**

Slaids iepazīstina ar trīs galvenajām VUGD jomām. Katrā no tām nepieciešamas dažādas profesijas. Lai gan sabiedrībā VUGD visbiežāk asociējas ar ugunsdzēsēja glābēja profesiju un vīrišķīgu nozari, tomēr dienesta atbildībā ir vairākas jomas un līdz ar to iespējamais profesiju klāsts ir daudz plašāks un dažādiem cilvēkiem piemērots. Piemēram, 112 Zvanu centru dispečeri un ugunsdrošības uzraudzības inspektori pārsvarā ir sievietes.

**3.slaids. Ugunsgrēku dzēšanas un glābšanas darbi**

Viena no VUGD pamatdarbības jomām ir ugunsgrēku dzēšanas un glābšanas darbi, tāpēc arī profesijas pareizs nosaukums ir „ugunsdzēsējs glābējs”.

Ugunsdzēsēja glābēja darbs ir viens no interesantākajiem, dinamiskākajiem un aizraujošākajiem darbiem. Tas saistīts ar dažādām riskantām un kritiskām situācijām, kurās jāglābj cilvēki, jāpierāda sava drosme, nereti riskējot ar savu dzīvību citu cilvēku dēļ.

**4.slaids. Ugunsgrēku dzēšanas un glābšanas darbi**

Ugunsgrēks ir nekontrolēta degšana un tā var norisināties jebkur, kur ir degtspējīgi materiāli, tāpēc arī ugunsdzēsēji glābēji ik dienu dodas uz dažādiem ugunsgrēkiem. Šīs profesijas viena no priekšrocībām ir tā, ka darbs nekad nekļūs par rutīnu, jo nav divu vienādu ugunsgrēku, katru reizi ir kaut kas atšķirīgs, kas prasa pieņemt pareizos lēmumus, lai ugunsgrēkā izglābtu cilvēkus un dzīvniekus, kā arī samazinātu radītos zaudējumus, degšanas platību utt.

**5.slaids. Ugunsgrēku dzēšanas un glābšanas darbi**

Arī glābšanas darbi ir daudz un dažādi, turklāt no visiem izsaukumiem tieši glābšanas darbi ir vairāk kā ugunsgrēki.

**6.slaids. Kāds ir ugunsdzēsējs glābējs?**

Tie ir tikai daži no faktiem, kas raksturo ugunsdzēsēju glābēju.

**7.slaids. Ugunsdzēsēja glābēja darba apstākļi**

Slaids sniedz ieskatu ugunsdzēsēja glābēja darba apstākļos. Ugunsdzēsēja glābēja darba vieta ir viens no 91 depo visā Latvijā.

**8.slaids. Ugunsdzēsēja glābēja darba apstākļi**

Ļoti svarīga ugunsdzēsēja glābēja dežūrmaiņas sastāvdaļa ir apmācība – jaunu zināšanu un prasmju iegūšana, kā arī esošo nostiprināšana. Notikuma vietā nav laika katram stāstīt un rādīt ko darīt, tāpēc prasmes un darbu dalījums tiek atstrādāts līdz tādam līmenim, ka, ierodoties notikuma vietā, katrs no pusvārda un īsām komandām jau zina, kas viņam jādara un visi kopā darbojas kā komanda.

No nodarbībām brīvajā laikā ugunsdzēsējs glābējs var nodarboties ar fiziskiem vingrinājumiem sporta zālē, bet trauksmes gadījumā viņam jābūt gatavam 90 sekunžu laikā apģērbties, iesēsties ugunsdzēsības automašīnā un izbraukt no garāžas uz notikuma vietu.

**9.slaids. Karjeras iespējas**

Ugunsdzēsības un glābšanas jomā, iegūstot atbilstošu izglītību un pieredzi, pastāv plašas karjeras izaugsmes iespējas.

**10.slaids. Ugunsdzēsības un glābšanas joma ir Tev piemērota**

Ja uz šiem apgalvojumiem atbildi ar jā, tad ugunsdzēsības un glābšanas joma ir tev piemērota. Gaidām tevi savā komandā!

**11.slaids. Ugunsdrošības uzraudzība un civilā aizsardzība**

Būtiska VUGD darbības joma ir saistīta ar ugunsdrošības prasību ievērošanas kontroli un civilās aizsardzības jomas vadīšanu un koordinēšanu.

**12.slaids. Ugunsdrošības uzraudzība**

Slaidā izskaidrots, kas ir ugunsdrošības prasības, kā arī minēti konkrēti piemēri. Paskaidrots arī termins, kas ir ugunsdrošības uzraudzība.

No ugunsdrošības prasību ievērošanas ir atkarīgs izsaukumu skaits uz ugunsgrēkiem un to sekas. Ja cilvēki ievēros ugunsdrošības prasības, piemēram, mājokļos uzstādīs dūmu detektorus un vismaz reizi gadā tīrīs dūmvadus, tad samazināsies ugunsgrēku skaits un to traģiskās sekas.

**13.slaids.** **Civilā aizsardzība**

Lai gan jēdziens „civilā aizsardzība” var likties kaut kas nesaprotams un uz jums neattiecošs, tai ir būtiska joma, jo sagatavo katru iedzīvotāju un dažādas iestādes iespējamām katastrofām – tiek apzināta to iespējamība, rīcība, veikti nepieciešamie sagatavošanās darbi.

**14.slaids. Ugunsdrošības uzraudzības inspektori.**

Slaidā sniegta informācija par galvenajiem ugunsdrošības uzraudzības inspektora darba pienākumiem.

**15.slaids. Ugunsdrošības uzraudzības un civilās aizsardzības joma ir tev piemērota**

Ja uz šiem apgalvojumiem atbildi ar jā, tad ugunsdrošības uzraudzības un civilās aizsardzības joma ir tev piemērota. Gaidām tevi savā komandā!

**16.slaids. Vienotais ārkārtas palīdzības izsaukumu tālruņa numurs 112**

112 ir tālruņa numurs, uz kuru zvanīt, ja noticis negadījums. Ar vienu zvanu iespējams sasniegt četrus dienestus. Situācijās, kad nepieciešama ugunsdzēsēju glābēju palīdzība, 112 dispečers pieņems informāciju un izsūtīs ugunsdzēsējus glābējus uz notikuma vietu, bet ja citu dienestu palīdzība – tad jūs tiksiet savienots ar šo dienestu dispečeriem.

**17.slaids. 112 Zvanu centra dispečeri**

Vienotā ārkārtas izsaukumu palīdzības tālruņa numura 112 zvanu centra dispečeri ir tie, kas tev atbild un saka „Glābšanas dienests”, kad zvani uz tālruņa numuru 112.

Slaids sniedz ieskatu dispečera darba pienākumos.

**18.slaids. Darbs 112 Zvanu centrā ir tev piemērota izvēle**

Ja uz šiem apgalvojumiem atbildi ar jā, tad darbs 112 Zvanu centrā ir tev piemērots. Gaidām tevi savā komandā!

**19.slaids. Kā kļūt par daļu no Valsts ugunsdzēsības un glābšanas dienesta?**

Esi sapratis, ka vēlies kļūt par daļu no VUGD? Kā to izdarīt?

**20.slaids. Dienests Valsts ugunsdzēsības un glābšanas dienestā**

Slaidā sniegta informācija kā dienests VUGD atšķiras no jebkuras citas darba vietas.

**21.slaids. Prasības pieņemšanai dienestā**

Šīs ir prasības, kurām tev jāatbilst, lai tevi varētu pieņemt dienestā kā amatpersonu ar speciālo dienesta pakāpi jebkurā no amatiem. Tās ir vienādas, neatkarīgi no tā, vai vēlies būt ugunsdzēsējs glābējs, inspektors vai dispečers.

**22. un 23.slaids. Priekšrocības**

Prasības, lai kļūtu par VUGD amatpersonu ar speciālo dienesta pakāpi ir ļoti stingras, darbs ir ļoti atbildīgs, bet tā rezultātā tu iegūsti tādas priekšrocības, kādas nav neviena citā darba vietā.

**24. un 25.slaids. Kā kļūt par ugunsdzēsēju glābēju vai 112 Zvanu centra dispečeri?**

Slaidā attēlots dienestā pieņemšanas process soli pa solim. Rēķinies, ka tas var aizņemt līdz pat 2 mēnešiem.

Kad saņemsi apstiprinājumu, ka tava kandidatūra ir izvēlēta, tiksi nosūtīts uz nepieciešamajām pārbaudēm. Pēc sekmīgi nokārtotām fiziskās sagatavotības un veselības pārbaudēm, vari kandidēt uz ugunsdzēsēja glābēja palīga vai ugunsdzēsēja glābēja (autovadītāja) palīga amatu!

Pieņemot dienestā un ieceļot amatā, lai noskaidrotu, vai amatpersona atbilst tai uzticēto pienākumu veikšanai, amatpersonai nosaka pārbaudes termiņu - sešus mēnešus.

Lai iegūtu amatam nepieciešamo ugunsdzēsēja glābēja kvalifikāciju, dienestā pieņemtajai personai jāapgūst Ugunsdrošības un civilās aizsardzības koledžā profesionālās tālākizglītības programmu „Ugunsdrošība un ugunsdzēsība” 960 stundu apmērā.

**26.slaids. Izglītības iespējas**

Ugunsdzēsības, ugunsdrošības un civilās aizsardzības jomā ir iespējams izglītoties trijās izglītības iestādes.

**27.slaids. Saldus tehnikums**

Iespēja pēc pamatskolas absolvēšanas iegūt 3.profesionālās kvalifikācijas līmeni un kvalifikāciju ugunsdzēsības un glābšanas dienesta ugunsdzēsējs glābējs.

**28.slaids. Ugunsdrošības un civilās aizsardzības koledža**

Ugunsdrošības un civilās aizsardzības koledža ir dibināta 2002. gada 1.aprīlī. Tajā pēc vidusskolas absolvēšanas iespējams iegūt pirmā līmeņa profesionālo augstāko izglītību un kvalifikāciju ugunsdrošības un civilās aizsardzības tehniķis.

**29.slaids. Ugunsdrošības un civilās aizsardzības koledža**

Ieskats amatos, kurus vari ieņemt pēc koledžas beigšanas.

**30.slaids. Nāc studēt UCAK!**

Studijas koledžā sniedz daudz priekšrocības, viena no lielakām ir iespēja saņemt atalgojumu jau no pirmās studiju dienas.

Ar uzņemšanas noteikumiem un mācību procesu vari iepazīties www.ucak.gov.lv

**31.slaids. Rīgas Tehniskā universitāte**

Pēc Ugunsdrošības un civilās aizsardzības koledžas absolvēšanas Tev ir iespēja bez maksas iegūt otrā līmeņa profesionālo augstāko izglītību un ugunsdrošības un civilās aizsardzības inženiera kvalifikāciju, studijas turpinot Rīgas Tehniskās universitātes programmā “Ugunsdrošība un civilā aizsardzība”.

**32.slaids. Rīgas Tehniskā universitāte**

Ieskats amatos, kurus vari ieņemt pēc Rīgas Tehniskās universitātes beigšanas.

**33.-34.slaids. Karjeras izaugsmes iespējas Valsts ugnsdzēsības un glābšanas dienestā**

Lai gan slaidā attēlotā shēma izskatās sarežģīta, tās galvenais mērķis ir parādīt, ka VUGD piedāvā plašas karjeras iespējas – no ugunsdzēsēja glābēja par inspektorus vai daļas komandieri, no inspektora par brigādes komandieri vai pat no ugunsdzēsēja glābēja par dienesta priekšnieku. Viss ir iespējams, ja ir vēlme izaugt un mācīties!

**35.-37.slaids. Dienests=daudzas iespējas un aktivitātes**

Dienests sniedz daudzas iespējas piedalīties dažādās aktivitātēs un pasākumos.

**38.slaids. Paldies par uzmanību!**

Esam tevi ieinteresējuši? Pēc skolas absolvēšanas esi laipni gaidīts mūsu komandā!